stanford-oval/wikipedia huggingface dataset:
แขวงคู้ฝั่งเหนือ

| แขวงคู้ฝั่งเหนือ |
| --- | --- |
แขวง
การถอดเสียงอักษรโรมัน
 • อักษรโรมัน: Khwaeng Khu Fang Nuea
แผนที่เขตหนองจอก เน้นแขวงคู้ฝั่งเหนือ
ประเทศ:  ไทย
เขตปกครองพิเศษ: กรุงเทพมหานคร
เขต: หนองจอก
พื้นที่
 • ทั้งหมด: 17.750 ตร.กม. (6.853 ตร.ไมล์)
ประชากร (2566)
 • ทั้งหมด: 18,222 คน
 • ความหนาแน่น: 1,026.59 คน/ตร.กม. (2,658.9 คน/ตร.ไมล์)
รหัสไปรษณีย์: 10530
รหัสภูมิศาสตร์: 100306
 ส่วนหนึ่งของสารานุกรมประเทศไทย
คู้ฝั่งเหนือ เป็นแขวงหนึ่งของเขตหนองจอก กรุงเทพมหานคร กฎกระทรวงให้ใช้บังคับผังเมืองรวมกรุงเทพมหานคร พ.ศ. 2556 กำหนดให้ที่ดินส่วนใหญ่ในแขวงนี้เป็นที่ดินประเภทประเภทชนบทและเกษตรกรรมและที่ดินประเภทอนุรักษ์ชนบทและเกษตรกรรม ในขณะที่บางส่วนเป็นที่ดินประเภทที่อยู่อาศัยหนาแน่นน้อย
ที่ตั้งและอาณาเขต

แขวงคู้ฝั่งเหนือตั้งอยู่ทางทิศตะวันตกของเขตหนองจอก มีอาณาเขตติดต่อกับแขวงข้างเคียงเรียงตามเข็มนาฬิกา ดังนี้
ทิศเหนือ ติดต่อกับแขวงคลองสิบ มีคลองลำบ่อยาวและคลองสนามกลางลำเป็นเส้นแบ่งเขต
ทิศตะวันออก ติดต่อกับแขวงคลองสิบและแขวงหนองจอก มีคลองลำเจดีย์ คลองลำปลาแย และคลองบึงเขมรเป็นเส้นแบ่งเขต
ทิศใต้ ติดต่อกับแขวงโคกแฝด มีคลองแสนแสบเป็นเส้นแบ่งเขต
ทิศตะวันตก ติดต่อกับแขวงทรายกองดินใต้และแขวงสามวาตะวันออก (เขตคลองสามวา) มีคลองลัดตาเตี้ย คลองแบนชะโด และคลองเก้าเป็นเส้นแบ่งเขต
การคมนาคม

ถนนในพื้นที่แขวงคู้ฝั่งเหนือ ได้แก่
ถนนมิตรไมตรี ตั้งแต่คลองบึงเขมรถึงคลองลัดตาเตี้ย
ถนนคู้-คลองสิบ ตั้งแต่คลองแสนแสบถึงคลองสนามกลางลำ
ถนนคลองเก้า ตั้งแต่ถนนคู้-คลองสิบถึงคลองสนามกลางลำ
เล่งโฉ

| เล่งโฉ |
| --- | --- |
凌操

Colonel Who Defeats Bandits (破賊校尉)
ดำรงตำแหน่ง ค.ศ. ป. ปลายคริสต์ทศวรรษ 190 (ป. ปลายคริสต์ทศวรรษ 190) – ค.ศ. 203 (203)
Chief of Yongping (永平長)
ดำรงตำแหน่ง ค.ศ. ป. ปลายคริสต์ทศวรรษ 190 (ป. ปลายคริสต์ทศวรรษ 190) – ค.ศ. ? (?)
 
ข้อมูลส่วนบุคคล
เกิด: ไม่ทราบ
เสียชีวิต: ค.ศ. 203
บุตร: เล่งทอง
อาชีพ: ขุนพล

เล่งโฉ (จีน: 凌操) เป็นขุนพลชาวจีน รับใช้ภายใต้ขุนศึกซุนเซ็กและซุนกวนในช่วงปลายราชวงศ์ฮั่นตะวันออก เขาเป็นบิดาของเล่งทอง (凌统) เขาถูกฆ่าโดยกำเหลง หลังจากการซุ่มโจมตีที่แฮเค้า
ดูเพิ่ม

รายชื่อตัวละครในสามก๊ก
เล่งทอง
กำเหลง
แขวงคันนายาว

| แขวงคันนายาว |
| --- | --- |
แขวง
การถอดเสียงอักษรโรมัน
 • อักษรโรมัน: Khwaeng Khan Na Yao
แฟชั่นไอส์แลนด์ ศูนย์การค้าในพื้นที่แขวงคันนายาว
แผนที่เขตคันนายาว เน้นแขวงคันนายาว
ประเทศ:  ไทย
เขตปกครองพิเศษ: กรุงเทพมหานคร
เขต: คันนายาว
พื้นที่
 • ทั้งหมด: 12.917 ตร.กม. (4.987 ตร.ไมล์)
ประชากร (2566)
 • ทั้งหมด: 47,151 คน
 • ความหนาแน่น: 3,650.31 คน/ตร.กม. (9,454.3 คน/ตร.ไมล์)
รหัสไปรษณีย์: 10230
รหัสภูมิศาสตร์: 104301
 ส่วนหนึ่งของสารานุกรมประเทศไทย
คันนายาว เป็นแขวงหนึ่งของเขตคันนายาว กรุงเทพมหานคร
ที่ตั้งและอาณาเขต

แขวงคันนายาวตั้งอยู่ทางทิศตะวันออกของเขตคันนายาว มีอาณาเขตติดต่อกับแขวงข้างเคียงเรียงตามเข็มนาฬิกาดังนี้
ทิศเหนือ ติตต่อกับแขวงบางชัน (เขตคลองสามวา) มีคลองคู้บอนเป็นเส้นแบ่งเขต
ทิศตะวันออก ติดต่อกับแขวงบางชัน (เขตคลองสามวา) และแขวงมีนบุรี (เขตมีนบุรี) มีคลองบางชันเป็นเส้นแบ่งเขต
ทิศใต้ ติดต่อกับแขวงราษฎร์พัฒนา (เขตสะพานสูง) มีคลองแสนแสบเป็นเส้นแบ่งเขต
ทิศตะวันตก ติดต่อกับแขวงรามอินทรา (เขตคันนายาว) มีถนนกาญจนาภิเษกฟากตะวันออกเป็นเส้นแบ่งเขต
การคมนาคม

ถนนสายหลักในพื้นที่แขวงคันนายาว ได้แก่
ถนนรามอินทรา
ทางหลวงแผ่นดินหมายเลข 350
ถนนเสรีไทย
ถนนสวนสยาม
ถนนสายรองในพื้นที่แขวงคันนายาว ได้แก่
ถนนปัญญาอินทรา
ถนนแยกสวนสยาม
เจ้าฟ้าเสือดัง

สุดางฟ้า เป็นราชโอรสที่ติดมากับพระมเหสีรองของท้าวขำติ ซึ่งถูกลอยแพมาตามแม่น้ำพรหมบุตร กุนาภิรามกล่าวว่า กษัตริย์องค์นี้ทรงกระทำตามพระทัยตนเอง แต่ไม่มีตำนานบุรานชิ ฉบับใดยืนยันคำกล่าวนี้ รัชกาลของพระองค์เต็มไปด้วยเหตุการณ์ต่างๆ และพระองค์เองก็เคยออกนำหน้ากองทัพในการสู้รบอย่างน้อยที่สุดหนึ่งครั้ง
ก่อนขึ้นครองราชย์ > ประสูติ

สุดางฟ้าประสูติที่หมู่บ้านฮาบุง เมื่อปี พ.ศ. ๑๙๒๕ ซึ่งพระราชมารดาสิ้นพระชนม์หลังพระองค์ประสูติได้ไม่นานนัก พราหมณ์ที่ให้การอุปการะแก่พระราชมารดาได้ให้ชื่อแก่พระองค์ว่า "สุดาง" และเลี้ยงดูมาพร้อมกับบุตรของเขา
ก่อนขึ้นครองราชย์ > เส้นทางสู่ราชบัลลังก์

จนกระทั่งพ่อค้าคนหนึ่งชื่อ "ท้าวเชี่ยวแคน" ได้เดินทางมาพบพระองค์ และความได้ไปถึง บุรฮา โกฮาอิน ผู้สำเร็จราชการในขณะนั้น พระองค์จึงเดินทางไปชารายเทโว และได้ราชบัลลังก์มาครอง
ขึ้นครองราชย์ > แรกเริ่มครองราชย์

สุดางฟ้าได้เป็นกษัตริย์เมื่อปี พ.ศ. ๑๙๔๐ ชันษาได้ 15ปี เนื่องจากได้รับการเลี้ยงดูจากพราหมณ์มาตั้งแต่ทรงพระเยาว์ จึงถูกขนานพระนามว่า "เจ้าชายพราหมณ์" และอิทธิพลของพราหมณ์ได้เพิ่มพูนขึ้นอย่างมากในรัชกาลนี้ สุดางฟ้าได้สร้างเมืองขึ้นเมืองหนึ่งที่โธลา และได้ย้ายราชธานีมาอยู่ที่ ชากุยะ ใกล้แม่น้ำทิหิง ซึ่งพราหมณ์ที่เลี้ยงดูพระองค์ได้เป็นที่ปรึกษาใกล้ชิด และบุตรชายของเขาได้ดำรงตำแหน่งสำคัญอยู่ชายแดน
ขึ้นครองราชย์ > แผนการกบฏ

หัวหน้าพวกทิปามกลุ่มหนึ่งไม่พอใจในระบอบการปกครองของพระองค์ ซึ่งเขาได้วางแผนการคิดร้ายต่อสุดางฟ้า แต่ข่าวได้ล่วงรู้ไปถึงพระกรรณเสียก่อน แต่แทนที่จะทรงจัดการโดยทันที พระองค์กลับรับสั่งให้สร้างเพนียดคล้องช้าง และเมื่อคล้องช้างได้บ้างแล้วก็จัดให้มีงานสมโภชน์ ซึ่งพระองค์ได้ทรงเชิยผู้สบคบคิดการร้ายเหล่านี้มาร่วมด้วย และระหว่างงานฉลองนั้น ผู้คิดการร้ายทั้งหมดก็ถูกฆ่าตาย ศีรษะได้ถูกนำมากองไว้เป็นพะเนิน เพื่อเป็นสัญลักษณ์แห่งชัยชนะตามประเพณีของอาหม
ขึ้นครองราชย์ > ความวุ่นวายที่ตามมา

หลังจากที่จัดการพวกคิดการร้ายเสร็จสิ้นแล้ว สุดางฟ้าได้มีพระราชประสงค์ที่จะเอาใจพวกทิปามที่ยังเหลืออยู่ ซึ่งพระองค์ได้อภิเษกสมรสกับธิดาของหัวหน้าพวกทิปามคนหนึ่งชื่อ "ขุนไท" แต่หญิงสาวคนนี้มีชูรักอยู่แล้วชื่อ "ไท สุไล" ในงานเลี้ยงอาหารค่ำวันหนึ่ง ไท สุไลลอบส่งแหวนของตนไปให้คนรัก เมื่อสุดางฟ้าทรงทราบเรื่อง ก็ให้นำตัวไท สุไลมาสอบสวน แต่ไท สุไลได้หนีไปขอความช่วยเหลือจากสุรุมฟ้า กษัตริย์แห่งเมืองกัง
ขึ้นครองราชย์ > สงครามอาหม-เมืองกัง

สุรุมฟ้าได้ส่งบาร์ โกฮาอินของพระองค์ พร้อมด้วยกองทัพมารบกับสุดางฟ้า สุดางฟ้าตีข้าศึกพ่ายแพ้ใกล้กุหิอาร์บารี ในดินแดนของทิปาม ส่วนพระองค์เองถูกหอกบาดเจ็บเล็กน้อยในขณะที่ประทับบนคอช้างออกนำหน้ากองทัพ และบาร์ โกฮาอินแห่งอาหมรุกได้ไล่ข้าศึกไปจนถึงพัทกาย
ขึ้นครองราชย์ > สัญญาสงบศึก

ในที่สุดสัญญาสงบศึกก็ได้จัดทำขึ้นในปี พ.ศ. ๑๙๔๔ ซึ่งตกลงเอาพัทกายเป็นพรมแดนระหว่างประเทศทั้งสอง การเจรจาของบาร์ โกฮาอินของทั้งสองฝ่ายกระทำกันบนฝั่งทะเลสาบหนองยาง ห่างจากมาเกอริตาไปทางตะวันตกเฉียงใต้ประมาณ 28 ไมล์ กล่าวกันว่า รูปของบุคคลทั้งสองถูกแกะสลักอยู่บนผาหิน ณ ที่นั้น ทั้งสองฝ่ายต่างให้สัตย์สาบานเป็นมิตรไมตรีต่อกัน และฆ่าลูกวัวตัวหนึ่งเพื่อเป็นเครื่องสังเวย
ขึ้นครองราชย์ > การบุกกามะตา

ไท สุไลหนีออกจากที่พักพิง หลบภัยไปพึ่งราชาแห่งกามะตา ซึ่งปฏิเสธไม่ยอมส่งตัวไท สุไลให้แก่สุดางฟ้า บาร์ โกฮาอินจึงยกกองทัพเข้าบุกกามะตา แต่ราชาแห่งกามะตาเลี่ยงสงคราม โดยยกธิดาชื่อ พัชนี ให้แก่สุดางฟ้า โดยมีสินสมรสประกอบด้วย ช้าง 2 เชือก ม้าหลายตัว และข้าทาส พร้อมด้วยเงินและทองเป็นจำนวนมาก
ขึ้นครองราชย์ > การปราบปรามชนเผ่าที่กระด้างกระเดื่อง

สุดางฟ้าทรงอุทิศเวลาที่เหลือทั้งหมดให้กับการปราบปรามชนเผ่าทิปาม คำจัง และไอทัน ซึ่งประมุขแต่ละเผ่าไม่ยอมถวายบรรณาการ ทั้งนี้เป็นเพราะได้รับความสนับสนุนจากราชาแห่งนะรา สุดางฟ้าส่งทูตไปเจรจากับราชาแห่งนะรามิให้ทรงกระทำเช่นนั้น ซึ่งฝ่ายหลังก็ปฏิบัติตาม สุดางฟ้าได้บอกกล่าวแก่ประมุขที่ขัดขืนเหล่านั้น มิให้หวังความช่วยเหลือจากนะราอีกต่อไป ด้วยเหตุนี้ประมุขเหล่านั้นจึงต้องยอมจำนนต่อสุดางฟ้า
สิ้นพระชนม์

สุดางฟ้าทรงสิ้นพระชนม์ในปี พ.ศ. ๑๙๕๐ ทรงครองราชย์ได้ ๑๐ ปี มีพระชนม์รวม ๒๕ พรรษา
พระบรมวงศานุวงศ์

พระราชบิดา : ท้าวขำติ
พระชายา :
เจ้าหญิงแห่งทิปาม ธิดาของขุนไท
พัชนี เจ้าหญิงแห่งกามะตา
พระราชโอรส : สุจางฟ้า
ดูเพิ่ม

ราชวงศ์อาหม
| ก่อนหน้า |  | เจ้าฟ้าเสือดัง |  | ถัดไป |
| --- | --- | --- | --- | --- |
| ว่างกษัตริย์ |  | กษัตริย์อาหม   (พ.ศ. 1840 - พ.ศ. 1850) |  | สุจางฟ้า |
แบรนดอน วิลเลียมส์

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  แบรนดอน พอล เบรน วิลเลียมส์
วันเกิด:   (2000-09-03) 3 กันยายน ค.ศ. 2000 (24 ปี)
สถานที่เกิด:  แมนเชสเตอร์ อังกฤษ
ส่วนสูง:  5 ft 11 in (1.80 m)
ตำแหน่ง:  แบ็กซ้าย
สโมสรเยาวชน
2017–2019:  แมนเชสเตอร์ยูไนเต็ด
สโมสรอาชีพ*
| ปี |  ทีม |  ลงเล่น |  (ประตู) |
| 2019–2024 |  แมนเชสเตอร์ยูไนเต็ด |  21 |  (1) |
| 2021–2022 |  → นอริชซิตี (ยืมตัว) |  26 |  (0) |
| 2023–2024 |  → อิปสวิชทาวน์ (ยืมตัว) |  15 |  (2) |
ทีมชาติ‡
| 2019 |  อังกฤษ รุ่นอายุไม่เกิน 20 ปี |  4 |  (0) |
| 2020 |  อังกฤษ อายุไม่เกิน 21 ปี |  1 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 25 กันยายน 2021 ‡ ข้อมูลการลงเล่นและประตูให้แก่ทีมชาติล่าสุด ณ วันที่ 7 ตุลาคม 2021
แบรนดอน พอล เบรน วิลเลียมส์ (เกิดวันที่ 3 กันยายน ค.ศ. 2000) เป็นนักฟุตบอลชาวอังกฤษผู้เล่นในตำแหน่งแบ็กซ้ายล่าสุดลงเล่นให้กับอิปสวิชทาวน์ ในอีเอฟแอลแชมเปียนชิปของประเทศอังกฤษ (ยืมตัวจากแมนเชสเตอร์ยูไนเต็ด) เขาจบหลักสูตรเยาวชนจากทีมเยาวชนแมนเชสเตอร์ยูไนเต็ด และได้ลงเล่นให้กับทีมชุดใหญ่ครั้งแรกในเดือนกันยายน ค.ศ. 2019 เขาเป็นตัวแทนของอังกฤษในทีมชาติรุ่นอายุไม่เกิน 20 ปี
สโมสรอาชีพ

วิลเลียมส์เป็นหนึ่งในผู้เล่นของแมนเชสเตอร์ยูไนเต็ดที่ออกเดินทางไปเยือนปารีแซ็ง-แฌร์แม็งในยูฟ่าแชมเปียนส์ลีกเมื่อเดือนมีนาคม ค.ศ. 2019 แต่เขาไม่ได้มีชื่อลงเล่นในนัดนั้น เขาได้ลงเล่นให้กับทีมชุดใหญ่เป็นครั้งแรกเมื่อวันที่ 25 กันยายน ค.ศ. 2019 ในฐานะตัวสำรอง ในอีเอฟแอลคัพ นัดที่พบกับรอชเดล ต่อเขาได้ลงเล่นเป็นตัวจริงครั้งแรกเมื่อวันที่ 3 ตุลาคม ค.ศ. 2019 ในยูฟ่ายูโรปาลีก นัดที่พบกับ อาเซ็ด อัลก์มาร์ วิลเลียมส์ได้เซ็นสัญญาระยะยาวกับสโมสรในวันที่ 17 ตุลาคม ค.ศ. 2019 ซึ่งสัญญาจะมีอายุถึงเดือนมิถุนายน ค.ศ. 2022 เขาได้ลงเล่นในพรีเมียร์ลีกครั้งแรกเมื่อวันที่ 20 ตุลาคม ค.ศ. 2019 ในนัดที่พบกับลิเวอร์พูลที่โอลด์แทรฟฟอร์ดในฐานะตัวสำรอง ต่อมาเขาได้ลงเล่นเป็นตัวจริงในลีกครั้งแรก แทนที่ แอชลีย์ ยัง และ ลู้ก ชอว์ ในวันที่ 10 พฤศจิกายน ค.ศ. 2019 นัดที่พบกับไบรตันแอนด์โฮฟอัลเบียน โดยเขาได้ลงเล่นทั้งหมด 90 นาที ก่อนถูกเปลี่ยนตัวออกแล้วให้มาร์กอส โรโฮ ลงเล่นแทนในช่วงทดเวลาบาดเจ็บ หลังจบเกม วิลเลียมส์ถูกโหวตให้เป็นผู้เล่นยอดเยี่ยมประจำนัดจากแฟนสโมสร ต่อมาในวันที่ 24 พฤศจิกายน วิลเลียมส์ทำประตูในนามสโมสร ในนัดที่เสมอเชฟฟีลด์ยูไนเต็ด 3–3
ทีมชาติ

ในวันที่ 30 สิงหาคม ค.ศ. 2019 วิลเลียมส์ถูกเรียกติดทีมชาติอังกฤษเป็นครั้งแรกในชุดอายุไม่เกิน 20 ปี สำหรับนัดที่จะพบกับเนเธอร์แลนด์และสวิตเซอร์แลนด์ เขาได้ลงเล่นนัดแรกในนัดที่เสมอกับเนเธอร์แลนด์ 0–0 ที่สนามของชรูว์สบรีทาวน์ในวันที่ 5 กันยายน ค.ศ. 2019
สถิติอาชีพ

| สโมสร | ฤดูกาล | ลีก> ระดับ | ลีก> ลงเล่น | ลีก> ประตู | เอฟเอคัพ> ลงเล่น | เอฟเอคัพ> ประตู | อีเอฟแอลคัพ> ลงเล่น | อีเอฟแอลคัพ> ประตู | ยุโรป> ลงเล่น | ยุโรป> ประตู | อื่น ๆ> ลงเล่น | อื่น ๆ> ประตู | ทั้งหมด> ลงเล่น | ทั้งหมด> ประตู |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| แมนเชสเตอร์ยูไนเต็ด รุ่นอายุไม่เกิน 21 ปี | 2019–20 | — | — | — | — | — | — | — | — | — | 1 | 0 | 1 | 0 |
| แมนเชสเตอร์ยูไนเต็ด | 2019–20 | พรีเมียร์ลีก | 12 | 1 | 4 | 0 | 5 | 0 | 5 | 0 | — | — | 26 | 1 |
| รวมทั้งหมด | รวมทั้งหมด | รวมทั้งหมด | 12 | 1 | 4 | 0 | 5 | 0 | 5 | 0 | 1 | 0 | 27 | 1 |
↑  ลงเล่นในอีเอฟแอลโทรฟี
↑  ลงเล่นในยูฟ่ายูโรปาลีก
เกียรติประวัติ

แมนเชสเตอร์ยูไนเต็ด
EFL Cup: 2022–23
FA Cup รองชนะเลิศ: 2022–23
UEFA Europa League รองชนะเลิศ: 2020–21
อิปสวิชทาวน์
EFL Championship รองชนะเลิศ: 2023–24
แหล่งข้อมูลอื่น

Profile at the Manchester United F.C. website
Profile at Soccerway
| ด ค กผู้เล่นชุดปัจจุบันของสโมสรฟุตบอลอิปสวิชทาวน์  |
| --- | --- |
 1 Walton  2 Clarke  3 เดวีส์  4 Edmundson  5 มุรซี  6 Woolfenden  7 เบิร์นส์  9 Ladapo  10 Chaplin  11 Harness  12 บอลล์  13 Slicker  14 เทย์เลอร์  15 Burgess  16 Al-Hamadi  18 วิลเลียมส์  19 แจ็คสัน  20 Hutchinson  21 Sarmiento  23 Aluko  25 Luongo  26 แบ็กก็อตต์  27 Hirst  30 Humphreys  31 Hladký  32 Hayes  33 Broadhead  37 Alexander  39 Agbaje  40 ตวนเซเบ  41 วอร์ด  44 Donacien  ผู้จัดการ: แม็คเคนนา
เดอะ เจนเทลเมน อัลลิแอนซ์ ครอส

| --- | --- |
เดอะ เจนเทลเมน  อัลลิแอนซ์ ครอส

紳士同盟
ชื่อภาษาอังกฤษ: Shinshi Dōmei Cross
แนว: ดราม่า, โรแมนซ์
มังงะ
เขียนโดย: อารินะ ทาเนมูระ
สำนักพิมพ์:  ชูเอชะ    บงกช พับลิชชิ่ง
เดอะ เจนเทลเมน อัลลิแอนซ์ ครอส (ญี่ปุ่น: 紳士同盟†; โรมาจิ: Shinshi Dōmei Kurosu) เป็นการ์ตูนญี่ปุ่น แนวเลิฟคอเมดี้ ผลงานของ อารินะ ทาเนมูระ เริ่มลงตีพิมพ์ในนิตยสารริบบอน ของสำนักพิมพ์ชูเอฉะ ตั้งแต่แบบประจำเดือนกันยายน พ.ศ. 2547
เนื้อเรื่อง

ไฮเนะ โอโตมิยะ เด็กสาววัย 15 ปี ศึกษาอยู่ที่โรงเรียนเคโคคุแผนกมัธยมปลาย เข้าเรียนที่นี่เพราะความรักที่มีต่อชิซึมาสะ โทงูผู้เป็นถึงจักรพรรดิหรือประธานนักเรียน ไฮเนะได้มีโอกาสเข้าร่วมในสภานักเรียนและใกล้ชิดกับชิซึมาสะที่เธอหลงใหล แต่ชิซึมาสะที่เธอได้พบนั้นกลับดูเป็นคนละคนกับในอดีตที่เธอเคยรู้จัก
ตัวละคร

ในอดีต ไฮเนะเคยเป็นสาวนักเลง เพราะอยากระบายความรู้สึกที่อัดแน่นออกให้หมด และในช่วงนั้นเอง เธอก็ได้พบกับอุชิโอะ จึงกลายเป็นเพื่อนรักกันตั้งแต่นั้นมา
ถึงชิซึมาสะจะรักไฮเนะมาก แต่จากที่ดูมาแล้ว เหมือนกับเขาจะรักพี่ชายมากกว่าเล็กน้อย
ในอดีต พ่อของอุชิโอะมีภรรยาหลายคน แต่ภรรยาหลวงนั้นมีลูกไม่ได้จึงต้องรับอุชิโอะซึ่งเป็นลูกของภรรยาน้อยมาอุปการะ และอุชิโอะก็โดนสังคมต่อว่าทำร้าย เกือบตายหลายครั้งทั้งโดนวางยาพิษ และโดนรัดคอ พ่อของอุชิโอะบอกเธอเสมอว่า "เมื่อลูกยิ้มให้ใคร ลูกก็จะถูกเอาเปรียบ" นั่นทำให้อุชิโอะไม่สามารถยิ้มได้ และไม่อยากจะยิ้ม
และช่วงหนึ่งหลังจากที่ปรับความเข้าใจกับไฮเนะโดยที่มีอาจารย์เซนริให้คำแนะนำลับๆ เธอก็ยิ้มง่ายขึ้น และสนิทกับมาโอะจังขึ้นนิดหน่อย อย่างเช่นตอนหนึ่ง ที่มาโอะถามอุชิโอะว่า "จะกินขนมมั้ย" อุชิโอะตอนแรกตอบว่า "ไม่" แต่ว่าอีกสักพักหนึ่งเธอก็เสริมขึ้นมาว่า "แต่ถ้าเป็นคาราเมล ฉันกินได้"
ผู้ชายคนแรกของอุชิโอะก็คืออาของอุชิโอะ ซึ่งมีในตอนพิเศษในเล่มสุดท้าย
นิยามความรักของอุชิโอะก็คือ "จะเป็นใครก็ได้ ขอแค่สอนความรักให้ฉันได้ก็พอ"
นารุมิยะ เซนริ (ญี่ปุ่น: 成宮 千里; โรมาจิ: 'Narumiya Senri')
โทยะ (ญี่ปุ่น: 十夜; โรมาจิ: Tōuya)
พ่อบ้านประจำตระกูลโทงู ที่มาเรียนหนังสือเพื่อคอยดูแลจักรพรรดิ์
โอโตมิยะ อิซึกิ (ญี่ปุ่น: 乙宮 樹; โรมาจิ: Otomiya Itsuki)
พ่อเลี้ยงของไฮเนะ รักคามิยะ ไมกะอยู่
โอโตมิยะ คุซาเมะ (ญี่ปุ่น: 乙宮 草芽; โรมาจิ: Otomiya Kusame)
น้องชายบุญธรรมของไฮเนะ ตอนแรกคุซาเมะแอบชอบไฮเนะอยู่แต่ว่าไฮเนะคิดกับคุซาเมะแค่น้องชายเท่านั้น
คามิยะ คาซึฮิโตะ (ญี่ปุ่น: 香宮 和仁; โรมาจิ: Kamiya Kazuhito)
พ่อของไฮเนะ เป็นคนที่ขายไฮเนะไปด้วย มีอุปนิสัยเย็นชา
ความจริงแล้ว คาซึฮิโตะเพียงแค่ต้องการปลดปล่อยไฮเนะให้เป็นอิสระ เพราะไม่อยากทำผิดกับไมกะเหมือนที่ตัวเองเคยทำกับเธอ เพราะฉะนั้น ไฮเนะก็เลยเป็นเหมือนสิ่งเดียวที่เขาสามารถใช้ทดแทนความรู้สึกผิดในใจได้
คาซึฮิโตะเป็นคนที่ค่อนข้างขี้อายเมื่ออยู่กับไมกะ แต่ก็เป็นคนเข้มแข็ง มีบุคลิกผู้นำ
คามิยะ ไมกะ (ญี่ปุ่น: 香宮 舞加; โรมาจิ: Kamiya Maika)
แม่ของไฮเนะ มีความรักกับโอโตมิยะ อิซึกิ แต่ต้องมาแต่งงานกับคาซึฮิโตะ เนื่องจากผลประโยชน์ทางธุรกิจ เธอความจำเสื่อมในช่วงแรกเรื่อง แต่หลัง ๆ ก็ได้รับความทรงจำกลับมา
คามิยะ โคมากิ (ญี่ปุ่น: 香宮 小牧; โรมาจิ: Kamiya Komaki)
น้องสาวแท้ๆของไฮเนะ เป็นประธานนักเรียนม.ต้น เป็นคนที่มีนิสัยเรียบร้อย เอาแต่ใจ และชอบออกคำสั่งเป็นที่สุด ปัจจุบันคบอยู่กับคุซาเมะ
คามิยะ ทาจิบานะ (ญี่ปุ่น: 香宮 橘; โรมาจิ: Kamiya Tachibana)
น้องชายแท้ๆของไฮเนะ เป็นเด็กปากร้าย ท่าทางเหมือนจะไม่ชอบไฮเนะแต่จริงๆแล้วรักไฮเนะมาก
บุรุษไปรษณีย์ (ญี่ปุ่น: 郵便屋さん; โรมาจิ: Yūbinya-san)
ทำหน้าที่คอยส่งจดหมายภายในโรงเรียน ความจริงแล้วคือมาโอระปลอมตัวมา
สตราห์ล ทาจิมิยะ ที่ 3 (ญี่ปุ่น: シュトラール＝立宮３世; โรมาจิ: Shutorāru Tachimiya Sansei)
รปภ.ของโรงเรียน มีฐานะร่ำรวย แต่น่าแปลกที่เขามาทำงานเป็นรปภ.ได้
ตัวละคร > หนังสือการ์ตูน

| เล่ม |  สำนักพิมพ์ชูเอชะ | บงกช พับลิชชิ่ง |
| --- | --- | --- |
| 1 | 12/2/2005 ISBN 4-08-856590-8 | 1/8/2007 |
1: ตอนที่ 1-4
| 2 | 15/7/2005 ISBN 4-08-856623-8 | 3/7/2007 |
2: ตอนที่ 5-9
| 3 | 15/12/2005 ISBN 4-08-856656-4 | 28/8/2007 |
3: ตอนที่ 10-14
| 4 | 15/5/2006 ISBN 4-08-856681-5 | 19/10/2007 |
4: ตอนที 15－18
| 5 | 15/9/2006 ISBN 4-08-856703-X | 25/1/2008 |
5: ตอนที่ 19-22
| 6 | 15/1/2007 ISBN 978-4-08-856721-1 | 21/3/2008 |
6: ตอนที่ 23－27
| 7 | 15/5/2007 ISBN 978-4-08-856741-9 | 3/6/2008 |
7: ตอนที่ 28－32
| 8 | 14/9/2007 ISBN 978-4-08-856767-9 | 8/8/2008 |
8: ตอนที่ 33－35
| 9 | 15/1/2008 ISBN 978-4-08-856793-8 | 14/10/2008 |
9: ตอนที่ 36－39
| 10 | 15/5/2008 ISBN 978-4-08-856812-6 ［ฉบับพิเศษ］ISBN 978-4-08-782173-4 | 23/12/2008 |
10: ตอนที่ 40－44
| 11 | 14/11/2008 ISBN 978-4-08-856849-2 ［ฉบับพิเศษ］ISBN 978-4-08-782192-5 | 27/2/2009 |
11: ตอนที่ 45－47（จบบริบูรณ์）
แหล่งข้อมูลอื่น

เว็บไซต์อย่างเป็นทางการ เก็บถาวร 2007-05-06 ที่ เวย์แบ็กแมชชีน (ญี่ปุ่น)
เว็บไซต์อย่างเป็นทางการของโรงเรียนเทโคคุ เก็บถาวร 2007-10-11 ที่ เวย์แบ็กแมชชีน (ญี่ปุ่น)
เข็มรัตน์ กองสุข

| เข็มรัตน์ กองสุข |
| --- | --- |
เกิด: 26 พฤษภาคม พ.ศ. 2490 (77 ปี) เข็มรัตน์ กองสุข
อาชีพ: ศิลปิน, อาจารย์
ศิลปินแห่งชาติ: สาขาทัศนศิลป์ - ประติมากรรม พ.ศ. 2555
รองศาสตราจารย์ เข็มรัตน์ กองสุข ศิลปินแห่งชาติ ปี 2555 สาขาทัศนศิลป์ (ประติมากรรม) และอาจารย์คณะจิตรกรรมประติมากรรมและภาพพิมพ์ มหาวิทยาลัยศิลปากร
ประวัติ

รองศาสตราจารย์ เข็มรัตน์ กองสุข เกิดเมื่อวันที่ 26 พฤษภาคม พุทธศักราช 2490 เป็นชาวจังหวัดสุรินทร์ โดยกำเนิด สำเร็จการศึกษาระดับปริญญาตรี ปริญญาศิลปบัณฑิต เกียรตินิยม อันดับ ๒ (ประติมากรรม) และระดับปริญญาโท ปริญญาศิลปมหาบัณฑิต (ประติมากรรม) จากคณะจิตรกรรมประติมากรรมและภาพพิมพ์ มหาวิทยาลัยศิลปากร เริ่มรับราชการในตาแหน่งอาจารย์ ที่คณะจิตรกรรมประติมากรรมและภาพพิมพ์ มหาวิทยาลัยศิลปากร เกษียณอายุในตาแหน่งรองศาสตราจารย์ ระดับ ๙ และได้รับการต่ออายุราชการ ๕ ปีขณะนี้กาลังทางานค้นคว้าพัฒนาผลงานทางวิชาการระดับศาสตราจารย์
การศึกษา

ระดับมัธยมศึกษา จากโรงเรียนสุรวิทยาคาร จังหวัดสุรินทร์
ระดับ ปวช. (แผนกวิจิตรศิลป์) โรงเรียนเพาะช่าง
ระดับปริญญาตรี ศบ. (ประติมากรรม) เกียรตินิยม อันดับ ๒ คณะจิตรกรรมประติมากรรมและภาพพิมพ์ มหาวิทยาลัยศิลปากร
ระดับปริญญาโท ศม. (ประติมากรรม) คณะจิตรกรรมประติมากรรมและภาพพิมพ์ มหาวิทยาลัยศิลปากร
การแสดงผลงาน/ประสบการณ์ > ๒๕๑๙

การแสดงศิลปกรรมแห่งชาติ ครั้งที่ ๒๓
การแสดงศิลปกรรมของ ธนาคารศรีนคร ครั้งที่ ๑
การแสดงศิลปกรรมกลุ่มศิลปากร ๒๐
การแสดงผลงาน/ประสบการณ์ > ๒๕๒๐–๒๒

การแสดงศิลปกรรมของคณาจารย์ คณะจิตรกรรม มหาวิทยาลัยศิลปากร
การแสดงผลงาน/ประสบการณ์ > ๒๕๒๔–๒๕

การแสดงประติมากรรมของกลุ่มประติมากรรม ครั้งที่ ๑, ๒
การแสดงผลงาน/ประสบการณ์ > ๒๕๒๕

การแสดงผลงานจิตรกรรมสีน้ำของกลุ่มไวท์ ครั้งที่ ๑
นิทรรศการศิลปกรรมร่วมสมัยของธนาคารกสิกรไทย
การแสดงผลงาน/ประสบการณ์ > ๒๕๒๖–๒๘

การแสดงผลงานประติมากรรมของกลุ่มประติมากร ของสมาคมประติมากรไทย
การแสดงผลงาน/ประสบการณ์ > ๒๕๓๐

การแสดงศิลปกรรมของมหาวิทยาลัยศิลปากร PAKING KWANG-CHO, THE PEOPLE'S REPUBLIC OF CHINA
การแสดงผลงาน/ประสบการณ์ > ๒๕๒๕–๓๘

การแสดงศิลปกรรมแห่งชาติ ครั้งที่ ๒๘, ๒๙, ๓๑, ๓๒, ๓๓, ๓๔, ๓๕, ๓๖, ๔๑
รางวัล

๒๕๐๙ -	รางวัลที่ ๑ (จิตรกรรมสีน้ำ) การแสดงผลงานของนักเรียน โรงเรียนเพาะช่าง
๒๕๑๐ -	รางวัลที่ ๑, ๒ (จิตรกรรมสีน้ำ) และรางวัลที่ ๑ (วาดเส้น) การแสดงผลงานของนักเรียนโรงเรียนเพาะช่าง
๒๕๑๑ -	รางวัลที่ ๑ (จิตรกรรมสีน้ำ, วาดเส้น และสร้างสรรค์) และรางวัลที่ ๒, ๓ (จิตรกรรมสีน้ำ, วาดเส้น) การแสดงผลงานของนักเรียนโรงเรียนเพาะช่าง
๒๕๑๔ -	ได้รับทุนการศึกษาของมูลนิธิสมเด็จกรมพระยานริศฯ
๒๕๑๙ -	รางวัลเกียรตินิยม อันดับ ๒ เหรียญเงิน ประเภทประติมากรรม การแสดงศิลปกรรมแห่งชาติ ครั้งที่ ๒๓
๒๕๒๕ -	รางวัลเกียรตินิยม อันดับ ๓ เหรียญทองแดง ประเภทประติมากรรม การแสดงศิลปกรรมแห่งชาติ ครั้งที่ ๒๘ ผลงานชื่อ "เกิด"
๒๕๒๖ -	รางวัลเกียรตินิยม อันดับ ๒ เหรียญเงิน ประเภทประติมากรรม การแสดงศิลปกรรมแห่งชาติ ครั้งที่ ๒๙ ผลงานชื่อ "แม่ลูก"
-	รางวัลเกียรตินิยม อันดับ ๓ เหรียญทองแดง ประเภทประติมากรรม การแสดงศิลปกรรมแห่งชาติ ครั้งที่ ๒๙ ผลงานชื่อ "ในคืนเดือนเพ็ญ"
-	รางวัลชนะเลิศศิลปกรรม (จิตรกรรม) การประกวดศิลปกรรมร่วมสมัย ธนาคารกสิกรไทย
๒๕๒๘ -	รางวัลเกียรตินิยม อันดับ ๒ เหรียญเงิน ประเภทประติมากรรม การแสดงศิลปกรรมแห่งชาติ ครั้งที่ ๓๑ ผลงานชื่อ "พลังแห่งอิสรภาพ"
๒๕๒๙ -	รางวัลเกียรตินิยม อันดับ ๒ เหรียญเงิน ประเภทประติมากรรม การแสดงศิลปกรรมแห่งชาติ ครั้งที่ ๓๒ ผลงานชื่อ "เมล็ดพันธุ์แห่งจินตนาการ หมายเลข ๒"
๒๕๓๐ -	รางวัลเกียรตินิยม อันดับ ๒ เหรียญเงิน ประเภทประติมากรรม การแสดงศิลปกรรมแห่งชาติ ครั้งที่ ๓๓ ผลงานชื่อ "มนุษย์กับความปรารถนา"
๒๕๓๑ -	รางวัลเกียรตินิยม อันดับ ๑ เหรียญทอง ประเภทประติมากรรม การแสดงศิลปกรรมแห่งชาติ ครั้งที่ ๓๔ ผลงานชื่อ "ชีวิตและศรัทธา"
๒๕๓๒ -	รางวัลเกียรตินิยม อันดับ ๒ เหรียญเงิน ประเภทประติมากรรม การแสดงศิลปกรรมแห่งชาติ ครั้งที่ ๓๕ ผลงานชื่อ "เมล็ดพันธุ์แห่งจินตนาการ ๒๕๓๒"
๒๕๓๓ -	รางวัลเกียรตินิยม อันดับ ๒ เหรียญเงิน ประเภทประติมากรรม การแสดงศิลปกรรมแห่งชาติ ครั้งที่ ๓๖ ผลงานชื่อ "สองหัว"
๒๕๓๗ -	ได้รับโล่ห์เกียรติยศในฐานะศิษย์เก่าดีเด่น สาขาศิลปกรรม จากโรงเรียนสุรวิทยาคาร จังหวัดสุรินทร์
๒๕๓๘ -	รางวัลเกียรตินิยม อันดับ ๑ เหรียญทอง ประเภทประติมากรรม การแสดงศิลปกรรมแห่งชาติ ครั้งที่ ๔๑ ผลงานชื่อ "อนุสาวรีย์แห่งความทรงจำ"
-	ได้รับการยกย่องให้เป็นศิลปินชั้นเยี่ยม ประเภทประติมากรรม
เครื่องราชอิสริยาภรณ์

พ.ศ. 2553 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2550 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2556 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 4 จตุตถดิเรกคุณาภรณ์ (จ.ภ.)
พ.ศ. 2552 –  เหรียญจักรพรรดิมาลา (ร.จ.พ.)
เหตุระเบิดที่มัสยิดในเปศวาร์ พ.ศ. 2566

| เหตุวางระเบิดมัสยิดในเปศวาร์ ปี 2023 |
| --- | --- |
เป็นส่วนหนึ่งของ ความไม่สงบในแคว้นแคบาร์ปัคตูนควา
ภาพถ่ายภายในมัสยิดหลังเกิดเหตุ
สถานที่: ย่านพอลิสไลน์ เปศวาร์ แคว้นแคบาร์ปัคตูนควา ประเทศปากีสถาน
พิกัด: 34°00′47″N 71°33′34″E﻿ / ﻿34.01306°N 71.55944°E﻿ / 34.01306; 71.55944
วันที่: 30 มกราคม ค.ศ. 2023 (2023-01-30)  13:30 (PKT)
เป้าหมาย: เจ้าหน้าที่ตำรวจ
ประเภท: ระเบิดฆ่าตัวตาย
ตาย: 101 (รวมผู้โจมตี)
เจ็บ: 220+
ผู้ก่อเหตุ: หน่วย Jamaat-ul-Ahrar ของ Tehrik-i-Taliban Pakistan
ในวันที่ 30 มกราคม 2023 เวลาประมาณ 13:30 นาฬิกา PKT เกิดเหตุระเบิดฆ่าตัวตายในมัสยิดแห่งหนึ่งในย่านพอลิสไลน์ (Police Lines) เมืองเปศวาร์ แคว้นแคบาร์ปัคตูนควา ประเทศปากีสถาน ผู้ก่อเหตุได้จุดระเบิดขณะในมัสยิดกำลังมีละหมาดกลางวัน ซุฮฺริ เป็นผลให้มีผู้เสียชีวิต 101 ราย และบาดเจ็บมากกว่า 220 คน ในจำนวนนี้ 7 คนอาการสาหัส Omar Mukaram Khurasani เอมีร์คนปัจจุบันของ Jamaat-ul-Ahrar และสมาชิกของสภาผู้นำตอลิบานปากีสถาน ได้ออกมาอ้างความรับผิดชอบในเหตุโจมตีครั้งนี้
ภูมิหลัง

ในเปศวาร์เมืองหลวงและเมืองใหญ่สุดของแคบาร์ปัคตูนควาในตะวันตกของปากีสถาน เป็นเป้าของเหตุโจมตีก่อการร้ายหลายครั้ง รวมถึงการโจมตีมัสยิดในปี 2013, 2015 และ 2022
การโจมตี

มัสยิดที่เกิดเหตุตั้งอยู่ในเขตความปลอดภัยสูง ซึ่งในเขตนี้ยังเป็นที่ตั้งของสำนักงานใหญ่ของทั้งกองกำลังตำรวจแคว้น และหน่วยต่อต้านการก่อการร้าย ผู้ก่อเหตุระเบิดฆ่าตัวตายสามารถผ่านด่านตรวจหลายด่วนที่มีตำรวจท้องถิ่นเป็นผู้ดูแลโดยไม่ถูกจับได้ ในมัสยิดขณะเกิดเหตุมีเจ้าหน้าที่ตำรวจอยู่ 300 ถึง 400 นาย ซึ่งในเวลานั้นกำลังมีละหมาดกลางวัน ซุฮฺริ อยู่
ผู้ก่อเหตุได้จุดระเบิดที่ติดกับตนขณะยืนอยู่ในแถวหน้าสุดของผู้มาละหมาด เหตุระเบิดครั้งนี้รุนแรงจนทำให้เพดานของมัสยิดถล่มลงมา ตำรวจนายหนึ่งที่รอดชีวิตจากเหตุนี้ระบุว่าเขาเห็น "เปลวเพลิงขนาดใหญ่ลุกลามขึ้น" ก่อนจะถูกห้อมล้อมด้วยควันฝุ่นสีดำ เบื้องต้น เหตุระเบิดเป็นผลให้มีผู้เสียชีวิตมากกว่า 100 ราย บาดเจ็บมากกว่า 200 คน โดย 90% ของผู้เสียชีวิตเป็นเจ้าหน้าที่ตำรวจ
เรือเล็กควรออกจากฝั่ง

| "เรือเล็กควรออกจากฝั่ง" |
| --- | --- |

เพลงโดยบอดี้สแลม
จากอัลบั้มdharmajāti (ดัม-มะ-ชา-ติ)
วางจำหน่าย: 11 พฤศจิกายน พ.ศ. 2556
บันทึกเสียง: พ.ศ. 2557 ที่ มอร์มิวสิกสตูดิโอส์
แนวเพลง: โพรเกรสซีฟร็อก, ร็อก, เพื่อชีวิต
ความยาว: 4:33
ค่ายเพลง: จีนี่เรคคอร์ดส
ผู้ประพันธ์เพลง: Mango Team (เนื้อร้อง) อาทิวราห์ คงมาลัย (ทำนอง)
 
มิวสิกวิดีโอ
"เรือเล็กควรออกจากฝั่ง" ที่ยูทูบ
 
"เรือเล็กควรออกจากฝั่ง" เป็นซิงเกิลเปิดตัวอัลบั้มของวงดนตรีบอดี้สแลม จากอัลบั้มชุดที่ 6 dharmajāti (ดัม-มะ-ชา-ติ)
เพลง "เรือเล็กควรออกจากฝั่ง" ประพันธ์เนื้อร้องโดย Mango Team แต่งทำนองโดย อาทิวราห์ คงมาลัย (ตูน บอดี้สแลม) และเรียบเรียงโดย บอดี้สแลม, พูนศักดิ์ จตุระบุล (อ๊อฟ บิ๊กแอส) โดยที่มาของชื่อเพลงนี้ได้มาจาก พูนศักดิ์ จตุระบุล (อ๊อฟ บิ๊กแอส) ออกจำหน่ายในวันที่ 11 พฤศจิกายน พ.ศ. 2556
ผู้ร่วมสร้างสรรค์เพลงและสถานที่บันทึกเสียง

ผลิตโดย : พูนศักดิ์ จตุระบุล
ผู้กำกับเนื้อเพลง : ขจรเดช พรมรักษา, อาทิวราห์ คงมาลัย & แมงโก้ ทีม
ออกแบบเสียง,บันทึกเสียง & ตัดต่อดิจิตอล : ธิปนรา คงสุข, วีรยุทธ จุนนารัตน์ & ธนดล ช้างเสวก
บันทึกเสียงที่ : มอร์มิวสิกสตูดิโอส์ (All Recording Gears from Kimleng Audio)
มิกซ์โดย : Mike Fraser
มิกซ์ที่ : Warehouse Studios, Vancouver
ผู้ช่วยช่างเทคนิค : Zach Blackstone
ควบคุมโดย : Ted Jensen ที่ Sterling Sound, NY
มิวสิกวิดีโอ

มิวสิกวิดีโอเพลงนี้เผยแพร่เมื่อวันที่ 11 พฤศจิกายน พ.ศ. 2556 กำกับโดย สาลินี เขมจรัส แมงโก้ ทีม กล่าวถึงเนื้อหาในเพลงว่า "เราต้องออกไปทดสอบตัวเองบ้าง ออกไปแพ้บ้างก็ได้ ไม่ใช่แค่มีคนเตือนว่ามันยาก มันอันตรายแล้วก็ไม่ออกไปเลย แบบนั้นมันง่ายเกินไปสำหรับชีวิต มันน่าจะสนุกกว่าถ้าเราได้ท้าทายตัวเองบ้างในบางครั้ง" มิวสิกวิดีโอเป็นเรื่องราวของพี่น้อง 2 คนที่เป็นนักมวยจากค่ายมวยดาบกานต์ ซึ่งเป็นค่ายมวยที่ฝึกเด็ก ๆ ให้พวกเขามีรายได้ และเด็กพวกนี้ไม่ใช่นักแสดง แต่เป็นเด็กที่ชกมวยหาเลี้ยงครอบครัวจริง ๆ ส่วนคนน้องเป็นลูซเซอร์ (loser) คือทำอะไรก็แพ้แข่งอะไรก็แพ้คนพี่ตลอด โดนเพื่อนล้อต่าง ๆ นานา พอไปขึ้นเวทีชกจริงก็แพ้ เปรียบเหมือนน้องเป็นเรือลำเล็กที่ได้ออกไปเผชิญกับคลื่นลม ได้รู้ว่าเมื่อลมแรงต้องรับมือกับมันยังไง ซึ่งพี่ก็ได้คอยให้กำลังใจและน้องก็กลับมาลุกขึ้นอีกครั้งเพราะชีวิตยังต้องสู้ต่อไป